ኣብ ውሽጢ ኮሚሽን ፖሊስ ፌደራል፡ ሓደ ሓደገኛ ዝኾነ ውዲት ኣሎ ወይ ከኣ ካብ ዝገርም ንላዕሊ ዝሕታለ ከም ዘሎ እዩ ዘርእየካ። እቲ ክስተት፡ ኣብ ከውታ ለይቲ'ዩ ክፍጸም ተገይሩ። ብካልእ ሸነኽ ድማ፡ ትማሊ ስለ ምንታይ ከምዚ ገይርኩም ዝበልኩዎ ፖሊስ ኮሚሽነር፡ "ዝደለናዮ ሰብ ከነልዕል መሰልና እዩ " ዝብል መልሲ ሂቡኒ። ሎሚ ንጎሆ ድማ ደዊሉ ገለ ጥርጣረታታት ስለ ዘለና፡ ብኻልኦት ሓደሽቲ ኣባላት ኢና ክንቕይሮም ደሊና ኢሉ። ከምኡ እንተኾይኑ እቶም ቅያር ኣበይ ኣለዉ ምስ በልኩዎ መልሲ የብሉን። እቲ ዝኣለሙዎ ውዲት ስለ ዝፈሸሎም፡ ዝተፈጸመ ነገር የለን ይብሉ ኣለው፤ እዚ ጻዕዳ ሓሶት ስለ ዝኾነ ክእረም ኣለዎ። ቢቢሲ፡ ምስ ሰበ ስልጣን እንታይ ዓይነት ርክብ እዩ ዘለካ?
